system
Răspunde în limba română, în stilul Wikipedia, cat mai corect gramatical.
user
Ai detalii despre Comuna Chinteni, Cluj?
assistant
Chinteni (mai demult Chintău, în ) este o comună în județul Cluj, Transilvania, România, formată din satele Chinteni (reședința), Deușu, Feiurdeni, Măcicașu, Pădureni, Satu Lung, Săliștea Veche, Sânmărtin și Vechea.

Istoric 
În Evul Mediu a aparținut parohiei din Cluj-Mănăștur, apoi Ordinului Iezuit clujean și domeniului latifundiar al Gilăului.

În anul 1690 vechea biserică, inițial romano-catolică, construită în secolul al XIII-lea, devenită între timp reformată-calvină, a fost din nou preluată de romano-catolici. Nava romanică a bisericii are un cor gotic.

Descoperiri arheologice 

 În punctul „Pustafalău“, pe dreapta Văii Chintăului, s-au descoperit substrucțiile a șase clădiri, cărămizi, olane, elemente de hypocaust, tuburi de apeduct și ceramică romană provincială. La nord-vest de acest grup de clădiri s-au identificat urmele altor două construcții; în acest sit s-a descoperit o tegula mammata cu ștampila VAL CAT întregită Valerius Catullinus, procurator financiar al Daciei Porolissensis sub Commodus. Din acest context provin probabil și alte materiale: o bază de coloană, o țiglă cu ștampilă, un ac de os și o monedă. Ansamblul descoperirilor din acest punct arată cu multă certitudine o villa rustica sau poate una suburbana.
 Villa rustica de la Chinteni

Date geografice 
Comuna Chinteni se întinde pe o suprafață de 98 km2, având o populație de peste 2.700 de locuitori, dispuși în satul reședință de comună Chinteni și satele Deușu, Vechea, Măcicașu, Sânmărtin, Feiurdeni, Pădureni, Satu Lung și Săliștea Veche.

Este dispusă la 16 de km față de Cluj-Napoca, în zona Dealurilor Dejului și Clujului.

Altitudinea medie: 475 m.

Demografie 

Conform recensământului efectuat în 2021, populația comunei Chinteni se ridică la 4.533 de locuitori, în creștere față de recensământul anterior din 2011, când fuseseră înregistrați 3.065 de locuitori. Majoritatea locuitorilor sunt români (77,37%), cu minorități de maghiari (12,86%) și romi (1,13%), iar pentru 8,36% nu se cunoaște apartenența etnică. Din punct de vedere confesional, majoritatea locuitorilor sunt ortodocși (65,34%), cu minorități de reformați (10,24%), penticostali (3,31%), romano-catolici (3,13%), greco-catolici (3,04%), fără religie (1,39%) și baptiști (1,19%), iar pentru 9,73% nu se cunoaște apartenența confesională.

Politică și administrație 
Comuna Chinteni este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Evoluție istorică 

De-a lungul timpului populația comunei a evoluat astfel:

Lăcașuri de cult 
 Biserica Romano-Catolică.
 Biserica de lemn „Sf. Apostol Pavel" din satul Săliștea Veche (de la sfârșitul secolului al XV-lea).
 Biserica de lemn „Adormirea Maicii Domnului" din satul Vechea (1726).

Obiective turistice 
 Rezervația naturală „Fânațele Clujului", cu vegetație de stepă.
 Dealurile Clujului de Est (sit de importanță comunitară inclus în rețeaua europeană Natura 2000 în România)

Vezi și 
 Villa rustica de la Chinteni
 Biserica romano-catolică din Chinteni
 Biserica de lemn din Săliștea Veche
 Biserica de lemn din Vechea
 Biserica Sfinții Arhangheli Mihail și Gavriil din Feiurdeni
 Lista monumentelor istorice din județul Cluj

Bibliografie

Note

Imagini

Legături externe 

 Pagina Primăriei
 Primărie nouă la Chinteni, 1 mai 2006, Mihai Bacalu, Adevărul
 CIMEC (Cercetări arheologice efectuate pe raza comunei Chinteni)
 Repertoriul așezărilor rurale din Dacia romană
  Varga Arpad - Varga E. Statistică recensăminte după limba maternă, respectiv naționalitate în Transilvania (1850-1992)

Chinteni
Chinteni